钦定古今图书集成/明伦汇编/家范典/第039卷 > 管子 > 《弟子职》
## 钦定古今图书集成/明伦汇编/家范典/第039卷 > 管子 > 《弟子职》

《困学纪闻》曰：“弟子职，《汉志》附于《孝经》，朱子谓疑是作内政时，士之子常为士，因作此以教之。”

先生施教，弟子是则。温恭自虚，所受是极，见善从之，
闻义则服，温柔孝弟，毋骄恃力，志毋虚邪，行必正直。
游居有常，必就有德，颜色整齐，中心必式。夙兴夜寐，
衣带必饬，朝益莫习，小心翼翼，一此不懈，是谓“学则。”
少者之事。夜寐蚤作，既拼盥漱，执事有恪，摄衣共盥，
先生乃作。沃盥彻盥，汎拼正席，先生乃坐。出入恭敬，
如见宾客。危坐乡师，颜色毋怍。

受业之纪，必由长始，一周则然，其馀则否。始诵必作，
其次则已。

“凡言与行，思中以为纪”，古之将兴者，必由此始。后至
就席，狭坐则起，若有宾客，弟子骏作对，客无让应，且
遂行，趋进受命。所求虽不得，必以反命。反坐复业，若
有所疑，捧手问之，师出皆起。

至于食时，先生将食，弟子馔馈，摄衽盥漱，跪坐而馈。
置酱错食，陈膳毋悖。凡置彼食鸟兽鱼鳖，必先菜羹。
羹胾中别，胾在酱前。其设要方，饭是为卒。左酒右酱，
告具而退，捧手而立。三饭三斗，左执虚豆，右执挟匕，
周旋而贰，唯嗛之视，同嗛以齿，周则有始，柄尺不跪，
是谓贰纪。先生已食，弟子乃彻，趋走、进漱，拼前敛祭。
先生有命，弟子乃食，以齿相要。坐必尽席，饭必捧揽，
羹不以手，亦有据膝，无有隐肘。既食乃饱，循咡覆手，
振衽扫席。已，食者作，抠衣而降，旋而乡席。各彻其馈，
如于宾客。既彻并器，乃还而立。

凡拼之道，实水于盘。攘臂袂及肘，堂上则播洒室中。
握手执箕，膺揲厥中。有帚，入户而立，其仪不忒。执帚
下箕，倚于户侧。凡拼之纪，必由奥始。俯仰磬折，拼毋
有彻。𢬵前而退，聚于户内。坐板排之，以叶适己。实帚
于箕，先生若作，乃兴而辞，坐执而立，遂出弃之。既𢬵
反立，是协是稽。

莫食复礼，“昏将举火，执烛隅坐。错总之法，横于坐所，
栉之远近，乃承厥火，居句如矩，蒸闲，容蒸然者处。下
捧碗以为绪，右手执烛，左手正栉，有堕代烛，交坐无
倍尊者。”乃取厥栉，遂出是去。

《谭苑》云：此弟子执烛之礼也。古者无烛台，以人执烛。《檀弓》“曾子疾革，童子执烛”是也。蒸，薪也。碗，《楚辞》所谓悬火，今之提灯。栉旧本作“即”，叶音烬。栉、即皆假借字，正作。“从火从收”，与“眘燎”同音。音烬“朕。”“媵”“送”字皆以。《说文》：《字解》云：声。〈燎音料与燎同〉

先生将息，弟子皆起，敬奉枕席，问“何所趾？”《俶衽》则请
有常有否。先生既息，各就其友相切相磋，各长其仪，
周而复始，是谓《弟子之纪》。